ΓΡΑΠΤΗ ΕΡΩΤΗΣΗ E-0116/03

υποβολή: Salvador Garriga Polledo (PPE-DE) προς την Επιτροπή

(28 Ιανουαρίου 2003)

Θέμα: Ανάγκη να αποκατασταθεί η εμπιστοσύνη των πολιτών στην ασφάλεια των πυρηνικών σταθμών

Η πυρηνική ενέργεια, όπως και οι εναέριες μεταφορές, είναι ο πλέον σταθερός και ασφαλής από όλους τους βιομηχανικούς τομείς. Παρά ταύτα, καμία από τις βιομηχανικές δραστηριότητες δεν προκαλεί τόσες επιφυλάξεις και από καμία άλλη δεν απαιτούνται τόσες εγγυήσεις όσον αφορά την ασφάλεια.

Το μέλλον της πυρηνικής βιομηχανίας θα εξαρτηθεί, σε μεγάλο βαθμό, από την ιδέα που έχουν οι πολίτες γι αυτήν. Για τον λόγο αυτό, είναι απαραίτητο οι πολιτικοίπεύθυνοι να ενεργήσουν εις τρόπον ώστε οι πολίτες να σέβονται και να έχουν εμπιστοσύνη στην πυρηνική ενέργεια. Εξ ου και η ιδιαίτερη σημασία που έχει να κατανοήσει ο καθένας την ανάγκη για πυρηνική ενέργεια και την δυνατότητα συνύπαρξης των πυρηνικών σταθμών με την χρησιμοποίηση άλλων μορφών ενέργειας.

Μπορεί να αναφέρει η Επιτροπή με ποιον τρόπο επεδίωξε να ενημερωθούν οι ευρωπαίοι πολίτες, μέσω εκστρατειών με αντικειμενικά και αληθινά στοιχεία, σχετικά με την ασφάλεια της πυρηνικής ενέργειας καθώς και ότι αυτή είναι απαραίτητη για να μηνποβαθμισθεί ο κοινοτικός βιομηχανικός τομέας·

Απάντηση της κας de Palacio εξ ονόματος της Επιτροπής

(26 Φεβρουαρίου 2003)

Η Επιτροπή εγκαινίασε έναν ευρύ διάλογο για το μέλλον του ενεργειακού εφοδιασμού στην Ευρώπη, με την έκδοση, στις 29 Νοεμβρίου 2000, της Πράσινης Βίβλου Προς μια ευρωπαϊκή στρατηγική για την ασφάλεια του ενεργειακού εφοδιασμού(1). Η Επιτροπήπογραμμίζει πόσο αναγκαίο είναι για την Ένωση να ελέγξει το ενεργειακό της πεπρωμένο: στο πλαίσιο αυτό, εξετάζεται η συμβολή της πυρηνικής ενέργειας, καθώς και όλων των ενεργειακών πηγών. Η τελική έκθεση για την Πράσινη Βίβλο, η οποία αποκρυσταλλώνει τα συμπεράσματα του ευρέος αυτού διαλόγου, εγκρίθηκε από την Επιτροπή στις 26 Ιουνίου 2002(2).

Η Επιτροπή έχει πλήρη συνείδηση του γεγονότος ότι η εμπιστοσύνη του κοινού εξαρτάται από την εδραίωσηψηλών επιπέδων ασφαλείας και από μια σαφή και διαφανή απάντηση στο ζήτημα της επεξεργασίας των ραδιενεργών αποβλήτων. Αυτός είναι ο λόγος για τον οποίο η Επιτροπή ετοίμασε, στις 6 Νοεμβρίου 2002, δέσμη νομοθετικών μέτρων στον τομέα της πυρηνικής ασφάλειας(3). Πρόκειται, ιδίως, για δύο προτάσεις οδηγιών, μία που αφορά την ασφάλεια των πυρηνικών εγκαταστάσεων που λειτουργούν ή που βρίσκονται στο στάδιο της διάλυσης και μία άλλη σχετικά με τη διαχείριση του ακτινοβολημένου πυρηνικού καυσίμου και των ραδιενεργών αποβλήτων. Μετά τη γνωμοδότηση της ομάδας ειδημόνων που προβλέπεται στο άρθρο 31 της Συνθήκης Ευρατόμ, η Επιτροπή ζήτησε τη γνώμη της Οικονομικής και Κοινωνικής Επιτροπής, η οποία αναμένεται λίαν προσεχώς. Τα κείμενα των προτάσεων οδηγιών βρίσκονται στον διαδικτυακό ιστότοπο της Γενικής Διεύθυνσης Ενέργεια και Μεταφορές της Επιτροπήςπό τον τίτλο Πυρηνική ασφάλεια.

Στον τομέα της ενέργειας και έχοντας ως μέριμνα τη διαφάνεια, η Επιτροπή δημοσιεύει συστηματικά στο Ίντερνετ τα έγγραφα που παράγει. Οι ανωτέρω προτάσεις θα συμβάλουν σημαντικά στον καθησυχασμό του κοινού, αφού θα αποδεικνύουν ότι η Επιτροπή παρακολουθεί εκ του σύνεγγυς τα σχετικά με την πυρηνική ασφάλεια και ότι πράττει κάθετι το αναγκαίο για να καθορίσει πρότυπα σε κοινοτική κλίμακα.

Ο ρόλος της Επιτροπής δεν συνίσταται στηνπεράσπιση ή στην επιβολή της μιας ή της άλλης ενεργειακής πηγής, οφείλει όμως η Επιτροπή να παρουσιάζει κατά τρόποπεύθυνο και ποσοτικοποιημένο τα πλεονεκτήματα και μειονεκτήματα κάθε ενεργειακής πηγής. Η ευθύνη των ενεργειακών επιλογών βαρύνει τα κράτη μέλη, και είναι αυτά, από κοινού με τη βιομηχανία, οι πλέον ενδεδειγμένοι για την ανάπτυξη των άμεσων δράσεων στο κοινό. Η Επιτροπή οφείλει να εξασφαλίζει την τήρηση της πρωτογενούς και δευτερογενούς νομοθεσίας στους διάφορους τομείς.

(1) COM(2000)769 τελικό.

(2) COM(2002)321 τελικό.

(3) COM(2003)32 τελικό.